Aşağı boş vena

Aşağı boş vena ABV () — dördüncü bel fəqərəsinin aşağı kənarı bərabərliyində sağ və sol ümumi qalça venalarının () birləşməsindən əmələ gəlir; onurğanın ön səthi ilə qarın aortasının sağ tərəfilə yuxarı və bir az sağa doğru gedərək, qaraciyərin arxa səthinə çatarkən aortadan uzaqlaşır və diafraqmanın vətər mərkəzində olan aşağı boş vena dəliyindən döş boşluğuna daxil olan kimi ürək kisəsini dəlib, sağ qulaqcığaaçılır. Aşağıda bel əzələsinin içəri kənarında, bir az yuxarıda ön səthində və diafraqmaya çatarkən onun bel hissəsinin ön səthində yerləşir. ABV ekstraperitoneal (peritondan xaric) üzvlərdən olub, ön tərəfdə yuxarıdan aşağıya doğru növbə ilə, qaraciyər ilə, onikibarmaq bağırsağın enən hissəsilə, pankreas başı ilə, nazik bağırsaq müsariqəsilə əhatə olunmuşdur. Bunlardan başqa ABV öndə çəp istiqamətdə sağ xaya arteriyası ilə və arxada üfüqi istiqamətdə sağ böyrək arteriyası ilə çarpazlaşır.

 Qəbul etdiyi venalar 
ABV qarın aortasının cüt şaxələrinə uyğun venaları və qaraciyər venalarını qəbul edir.

 Təsvirlər 

 İstinadlar 

 Mənbələr 
 Prof. Kamil Əbdülsalam oğlu Balakişiyevin, İnsanın Normal Anatomiyası, II cild, "MAARİF" Nəşriyyatı, Bakı — 1979
 Р. Д. Синельников. Атлас анатомии человека (4 тома)

 Xarici keçidlər 
 "Posterior Abdominal Wall: Tributaries to the Inferior Vena Cava" 
  SUNY Anatomy Image 

 Həmçinin bax 
 Yuxarı boş vena
 Ağciyər venaları
 Göbək venası
 Qapı venası
 Ümumi qalça venası

Kateqoriya:İnsan anatomiyası
Kateqoriya:Ürək-damar sistemi
Kateqoriya:Venalar
Kateqoriya:Aşağı boş vena sistemi